VikipeediA 

Hausa keel 


Hausa keel on afroaasia keelkonna Lääne-Tšaadi keelte rühma kuuluv keel, mida räägitakse 
peamiselt Nigeerias ja Nigeris, aga ka Ghanas, Beninis, Kamerunis, Elevandiluurannikul, 
Sudaanis ja Togos. Seda keelt kõnelevad emakeelena umbes 25 miljonit inimest ja teise 
keelena umbes 15 miljonit inimest.W seega on hausa keel Aafrikas kõnelejate arvult neljandal 
kohal (araabia, berberi ja suahiili keele järel)J 2 ^ Hausa keel on levinuim lingua franca Lääne- 
ja Kesk-AafrikasJ 3 ^ 

Hausa keele standard on Nigeeria suuruselt teises linnas Kanos kõneldav Kano murre, mis 
kuulub hausa keele idamurderühma. 


Hausa keeles on viis täishäälikut, mida saab hääldada nii lühikeselt kui pikalt ning neli diftongi 
(kokku 14 vokaalfoneemi). 

Monoftongid: 

a) Lühikesed vokaalid: /a/, lel, lil, lol ja /u/. 

b) Pikad vokaalid: /aa/, /ee/, /ii/, /oo/ ja /uu/. 

Diftongid: /ai/, /au/, /iu/ ja /ui/. 

Hausa keel kuulub toonikeelte hulka. Kõiki täishäälikuid võib hääldada madala, kõrge või langeva tooni ga. Standardses kirjakeeles tooni ei 
märgita. 

ä e i Õ Ü (madal toon) 
ä e i Õ li (kõrge toon) 
ä § i Õ Ü (langev toon) 

Hausa keeles on 23 või 25 konsonantfoneemi (täpne arv sõltub keelekasutusest). 

Hausa keeles on 6 glotaalset konsonanti, mida saab hääldada 4-5 erinevas artikulatsioonikohas: 

■ b' / b, implosiivne konsonant [b], mõnikord [?b]; 

■ d' / d, implosiivne [cf], mõnikord [d?]; 

■ ts', ejektiivne konsonant, [ts ' ] või [s' ] vastavalt dialektile; 

■ ch‘, ejektiivne [tj ' ] (puudub Kano dialektis); 

■ k‘ / k, ejektiivne [k' ]; [kt ' ] ja [k w ' ] on erinevad konsonandid; 

■ ’y, palataliseeritud glotaalne klusiil [? J], esineb ainult väikses tihtikasutatavate sõnade hulgas. 


Kirjasüsteemid 


Hausa keelel on kolm kirjasüsteemi: 

1) Boko - ladina tähestiku põhjal loodud süsteem, mille võttis kasutusse Briti koloniaaladministratsioon 1930. aastatel. See on tänapäevase hausa 
keele ametlik kirjasüsteem. 

2) Ajami - araabia tähestikul põhinev süsteem, mis on olnud kasutusel alates 17. sajandist. Sellel puudub standardkeeles rakendus. Tänapäeval 
kasutatakse seda peamiselt ilukirjanduses, luuletustes ja mõnedes raamatutes, ning vähemalt ühes ajalehes.^ 

3) Braille ehk pimedate kiri - põhineb ingliskeelsel Braille kirjal. 

Lisaks standardsele Braille ladina tähestikule on olemas järgmised tähed: • • kw, 

Grammatilised kategooriad^ 


Käändsõnad 

Arv 

Hausa keeles eristatakse nimisõna ainsust ja mitmust. Mitmust moodustatakse järgmistel viisidel: 

1) a-lõpuliste sõnade puhul: 

■ foneem a asendub diftongidega ai, oi või foneemiga u: albassa-albassai (sibul-sibulad); 

■ sõnale lisatakse sufiks -ne, -ki, -naki või -ye: oba-obane (isa-isad), gona-gonaki (farm-farmid), kwana-kwanaki (päev-päevad), 
uwa-uwaye (ema-emad); 

■ a jäetakse välja ning toimub viimase silbi ebareeglipärane reduplikatsioon: danga-dangogi (aed-aiad), yasa-yasosi (sõrm- 
sõrmed), kofa-kofofi (uks-uksed); 

■ a asemele lisatakse tüvele mitmuse tunnus -una: kataruka-katarukuna (sild-sillad), riga-riguna (jope-joped). 

2) e-lõpuliste sõnade puhul reduplitseeritakse viimane silp või asendatakse lõppvokaal mitmuse tunnusega -aye: wake-wakeke (uba-oad), fure- 
furaye (õis-õied). 

3) i-lõpuliste sõnade puhul: 

■ / asendub a, ai või are- ga: aboki-abokai (sõber-sõbrad), wuri-wurare (koht-kohad), marari-marare (orb-orvud); 

■ / asemel lisatakse tüvele mitmuse tunnus -una: daki-dakuna (kodu-kodud); 

■ / asemel lisatakse tüvele mitmuse tunnus -aye: kifi-kifaye (kala-kalad). 

4) o-lõpulistel sõnadel: 

■ o asendub a või i- ga: yaro-yara (poiss-poisid), bako-baki (võõras-võõrad); 

■ o asemel lisatakse tüvele mitmuse tunnus -aye: berdo-berdaye (tuvi-tuvid); 

■ o asemel lisatakse tüvele mitmuse tunnus -anu või -unu: ido-idanu (silm-silmad), sanfo-sanfuna (korv-korvid); 

■ tüvele lisatakse -ni või -ri: kafo-kafoni (sarv-sarved). 

5) u-lõpulistele sõnadele lisatakse -a või -na: hanu-hanua (käsi-käed), rumbu-rumbuna (hoidla-hoidlad). 

Sugu 

Hausa keeles eristatakse mees- ja naissugu, kusjuures sugu markeeritakse ainult ainsuses. Sugude väljendamiseks on järgmised võimalused: 

1) Erinevate sõnade kasutamine: oba (isa) - uwa (ema), mutum (mees) - matse (naine); 

2) Lisasõnade kasutamine ( miši või namiši - mees, matse - naine): da namiši (meeslaps=poiss), dia matse (naislaps=tüdruk); 

3) Erinevad sõnalõpud: naissoost nimisõnadel on tavaliselt lõpus -a, meessoost nimisõnadel võib lõpus olla ükskõik milline vokaal, nt sariki 
(kuningas) - saraunia (kuninganna). 

Omadussõnad ühilduvad nimisõnaga soos ja arvus. 

Kääne 

Hausa keeles on ainult omastav kääne, mida väljendatakse partiklite na (meessugu) ja ta (naissugu) abil: 

Riga taAbbega (Abbega jope) 

Kwara na šinkaffa (riisitera) 

Kiire häälduse tõttu võib vokaal a ühendis na ära kaduda ning sellisel juhul osutab omastavale käändele kahe substantiivi vahel paiknev n: 
Suna-n-yaro (poisi nimi) 


Tegusõnad 

Aeg 

Hausa keeles on viis grammatilist aega - aorist (määramata minevik), täisminevik, lihtminevik, olevik, tulevik. Olevik, täisminevik ja tulevik 
esinevad kahes vormis: pöördelises vormis ning partitsiibi kujul. 




Aegade moodustamiseks kasutatakse asesõnu, mis paiknevad te gusõna ees, ning aega markeerivaid sufikseid. Isikulistel asesõnadel on kaks 
vormi: empaatiline e subjektiivne ja tavaline e objektiivne. 

Järgnevas tabelis on loetletud hausa keele isikulised asesõnad. Aoristi puhul on antud tavaline vorm ning sulgudes empaatiline vorm. Teiste 
aegade empaatilised vormid saab moodustada vastavate partikl ite lisamisega tavalise vormi ette. Oleviku, täismineviku ning tuleviku puhul on 
esimesena antud pöördeline vorm ning sulgudes partitsiibi vorm. 


Asesõna 

Aorist 

Imperfekt 

Olevik 

Perfekt 

Tulevik 

Mina 

na (nina) 

na 

ni ke (nina) 

nina (nika) 

ni/ni-i (zani) 

Sina (meessugu) 

ka (kaika) 

ka 

ka ke (kana) 

kaka (kanka) 

kaika-a (zaka) 

Sina (naissugu) 

ki (ke ki) 

kin 

ki ke (kina) 

kika (kinka) 

ki/ki-i (zaki) 

Tema (meessugu) 

ya (ši ya) 

ya 

ši ke (sina) 

šika (sinka) 

ši/ši-i (zaši) 

Tema (naissugu) 

ta (ita ta) 

ta 

ta ke (tana) 

taka (tanka) 

ta/ta-a (zata) 

Meie 

mu (mu mu) 

mun 

mu ke (muna) 

muka (munka) 

mu/mu-u (zamu) 

Teie 

ku (ku ku) 

kun 

ku ke (kuna) 

kuka (künka) 

ku/ku-u (zaku) 

Nemad 

su (su su) 

sun 

su ke (suna) 

suka (sunka) 

su/su-u (zasu) 

Prefiksid passiivis 

a 

an 

ake (ana) 

aka (anka) 

a 


Olevikus tähistavad aega peale aluse asesõnade veel sufiks -na, abiverb ke ning verbi sufiks -wa (nt Mi kana-kaowa - Mida sa tood?). 

Kõneviis 

Käskiv kõneviis 

Käskivat kõneviisi märgitakse isikulise asesõna lisamisega verbivormi ette: ka-taffi (m) - 'sina mine', ku-taffi - 'teie minge 1 . Eitust väljendatakse 
partikli ba kordusega: ba ka-taffi ba - 'sina ära mine'. 

Tingiv kõneviis 

Tingivat kõneviisi väljendatakse sidesõnade kadan ja en abil (tähenduses 'kui'). 

Sõnajärg 

Hausa keele sõnajärg on SVO (subjekt-verb-objekt),^ mis on teine kõige levinum sõnajärjetüüp maailmas. Morfoloogiliselt tüübilt kuulub hausa 
keel aglutineerivate keelte huikaja 

Arvsõnad 

Hausa keele arvsõnad ühest kümneni: ® 

üks - daya 

kaks - biyu a 

kolm - uku 

neli - hudu 

viis - biyar 

kuus - shida 

seitse - bakwai 

kaheksa - takwas 

üheksa - tara 

kümme - goma 


Keelenäiteid^ 


yarõ 

yä 

fädi 

poiss 

PST.3SG.M 

kukkuma 







Poiss kukkus. 


mata-ta 

tana 

dafä 

äbinci 

naine-POSS.ISG.F 

IPFV.3SG.F 

tegema 

söök 


Minu naine teeb süüa. 
Glossimisel kasutatud lühendid: 

■ PST - minevik 

■ 3 - kolmas isik 

■ SG - singular e ainsus 

■ M - meessugu 

■ POSS - possessiiv aspekt 

■ 1 - esimene isik 

■ F - naissugu 

■ IPFV - imperfektaspekt 

